## Les estacions de l’Horta Nord, l’Horta Sud, el Camp de Túria i la Ribera Alta van aportar el 34,4 % dels desplaçaments de Metrovalencia en 2023

*** Les instal·lacions situades al terme municipal de València van sumar 59,3 milions de viatgers i les de l’àrea metropolitana, 31,1 milions
* Els altres municipis que més clients van aportar a la xarxa van ser Manises (4,2), Burjassot (4,1) i Torrent (3,3 milions)**

Els 35 municipis situats al voltant de València als quals Metrovalencia oferix el seu servici van aportar durant l’any passat a Ferrocarrils de la Generalitat Valenciana (FGV) 31.112.738 desplaçaments, cosa que significa que el 34,4 % dels viatgers de l’explotació de l’empresa pública a la província de València prové de fora de la capital.

Esta xifra, que suposa més d’un de cada tres usuaris, es complementa amb els 59.379.778 passatgers de la capital, la qual cosa, en total, es concreta en els 90.492.516 clients que va registrar Metrovalencia en 2023.

Les set poblacions pertanyents a la comarca de l’Horta Sud per la qual discorre la xarxa de Metrovalencia (Torrent, Mislata, Manises, Paiporta, Quart de Poblet, Picanya i Picassent) hi van aportar l’any passat 14.968.858 viatgers, la qual cosa suposa el 16,54 % de moviments de Metrovalencia.

Per la seua banda, els catorze municipis de l’Horta Nord (Godella, Rocafort, Almàssera, Meliana, Foios, Albalat dels Sorells, Museros, Massamagrell, la Pobla de Farnals, Rafelbunyol, Alboraia, Moncada, Burjassot i Paterna) van registrar 13.845.792 usuaris, el 15,30 % del total de Metrovalencia.

La resta es dividix entre els 1.896.186 passatgers de les sis localitats del Camp de Túria (Llíria, Benaguasil, la Pobla de Vallbona, l’Eliana, Bétera i Riba-roja de Túria), el 2,10 % del global, i els 401.902 dels huit pobles de la Ribera Alta (Castelló, Alberic, Massalavés, l’Alcúdia, Benimodo, Carlet, Alginet i Benifaió), el 0,44 % dels viatges de Metrovalencia en 2023.

**Municipis metropolitans**

El municipi que més clients va desplaçar al llarg de l’any passat, al marge de València, va ser Manises, que, amb les 6 estacions de metro que té, va obtindre 4.230.436 clients, el 4,67 % dels trajectes metropolitans.

Després es va situar Burjassot, que, amb les 4 estacions de metro i 6 de tramvia que té, va aconseguir 4.104.076 viatgers, el 4,54 % de l’àrea fora de València. El tercer lloc el va ocupar Torrent, que, amb les 3 estacions de metro que té, va sumar 3.39.008 usuaris. Esta xifra suposa el 3,75 % dels moviments registrats en l’àrea metropolitana.

Les poblacions metropolitanes que van completar el rànquing de viatgers en 2023 en les primeres deu posicions van ser Mislata, amb 3.165.129 passatgers i el 3,5 % del total de Metrovalencia; Paterna, amb 2.071.525 i el 2,29 %; Paiporta, amb 1.634.442 i l’1,81 %; Alboraia, amb 1.487.305 i l’1,64 %; Quart de Poblet, amb 1.484.743 i l’1,64 %; Moncada, amb 1.303.177 i l’1,44 %, i, com a desena població fora de la capital, Godella, amb 684.516 moviments i el 0,76 % del total de la xarxa.

Als municipis del Camp de Túria lidera els desplaçaments Riba-roja de Túria, amb 555.248 usuaris i quatre estacions; seguida de Bétera, amb 548.937 i dos estacions, i l’Eliana, amb 306.752 passatgers i tres estacions.

A la Ribera Alta, la població amb més moviments és Carlet, amb 124.526 i dos estacions, seguida d’Alginet, amb 101.372 i una estació, i l’Alcúdia, amb 63.090 viatges i dos estacions.

**Distribució per estacions**

Entre les estacions de fora de la ciutat de València, les de més moviment són Mislata, amb 2.120.650; Torrent Avinguda, amb 1.915.962; Paiporta, amb 1.634.442; Torrent, amb 1.447.516, i Aeroport, amb 1.346.863 viatgers.

La sexta és Burjassot-Godella, amb 1.101.403; la sèptima, Roses amb 1.083.113; l’octava, Salt de l’Aigua amb 1.046.439; la novena, Mislata-Almassil amb 1.044.569, i la dècima, Quart de Poblet amb 1.036.098 clients.

Al Camp de Túria lidera el rànquing d’estacions Bétera, amb 493.752 clients; seguida per Riba-roja de Túria, amb 418.751, i la de Llíria, amb 224.286 passatgers.

A la Ribera Alta, les parades amb el nombre més gran de desplaçaments són Carlet, amb 121.757; Alginet, que en va sumar 101.372, i l’Alcúdia amb 62.026 usuaris.

Fecha: 08/02/2024